Si Longinus, susog sa tradisyon Kristiyano, iyo idtong Romanong soldados na nagtugsok kan hirog ni Hesus kan siya naghihingagdan sa Krus. An ginamit niya sarong garod asin ini, susog sa parehong tradisyon, konsideradong "Banal na Garod". Totoo, sa mga Ebanghelyo, mayo nasambit na pangaran dapit kan soldados na ini. An tradisyon siring man binibisto siya komo sarong romanong centurion na sa atubangan kan Krus, nakataram bigla, "totoo nanggad, an tawong ini aki nin Diyos!"  An leyenda naglakop sa pag'isog kan panahon asin sinasabi na nagin sarong Kristiyano, mala ta kinokonsiderar na siyang sarong santo asin martir kan Simbahan Katoliko asin kan ibang mga kristiyanong komunidad.